JAGLAC:

PROLJETNA BUKA

Hej društvo, kakvo je to galama?

Na ovoj se livadi uvijek zbiva neka drama!

VISIBABA:

Hajde žućo, molim te, šuti.

Nisi se ni probudio, a već te nešto ljuti!

ŠAFRAN:

Pustite ga, vidite da ne zna što se zbiva.

Jaglače dragi, dobro jutro!

Ne stvaramo mi buku,

neka te to ne brine.

Pogledaj malo u visine!

TRATINČICA:

Joooj što zuje,

Već mi uši bruje!

JAGLAC:

Ma tko to zuji?

Nemojte me plašiti.

Svi će se moja obitelj splašiti!

TRATINČICA:

Ti kao da si pao s neke visoke grane,

Pa si zaboravio na ove dane.

Proljeće je!

Kukci opet s radovima kre

Pčelice prikupljaju pelud po cvijeću.

Bumbari okolo lijeću!

ŠAFRAN:

Moj jaglače,

Ti se sav pogubio.

Kao da si glavu izgubio!

JAGLAC:

Lako je vama pametan biti kad vam je stabljika tanka i visoka.

Što ja mogu znati?

Pri samom sam tlu!

I nije mi loše tu,

ali uvijek zadnji saznam sve vijesti.

Trava me strašno žulja,

a vjetrić me ne ljulja!

VISIBABA:

Jaglače, pa ti zbilja tužan!

Nemoj se brinuti, javljat ćemo ti sve vijesti.

Ti se samo ne daj smesti!

Što meni vrijedi moja visina

kada mi glava gleda u travu.

Tu i tamo šapnem nešto prijatelju mravu.

JAGLAC:

Dobro zboriš.

Baš smo neka čudna livadna ekipa.

TRATINČICA:

Nećemo više tugovati,

Vrijeme je za veselje.

Zovite pčelice, bubamare i druge livadne prijatelje!

JAGLAC (zove kukce):

Dođite vrijedni prijatelji!

Oprostit ćemo vam buku!

Uzmite si predah mali,

pričajte nam što sve vidite u travi!

Andrea Krejči